50 Syserpe: Goue gedenkpennings
Hierdie treffende projek het ’n Indiese gevoel. Dit sal ook baie swierig op ’n rooi of turkoois basislap lyk. Speel gerus met dieselfde kleur verf op verskillende kleure lap om te sien hoe dit die voorkoms verander.
50 Syserpe: Helderpienk frommels
Dieselfde patroon in ’n sterk kleur is baie treffend, maar nie té besig nie. Hierdie tekstuur werk goed vir lap wat vir kwiltwerk- en veselkunsprojekte gebruik word. Ek het ru-sy met ’n digte wewing gebruik omdat dit duidelike kraakmerke maak as jy hierdie bindtegniek gebruik.
50 Syserpe: Helderpienk mosaïek
Hoewel ons die lap net soos in die vorige projek vou, is die chiffonsy wat ons nou gebruik struktureel nog onstabieler as die sy wat ons laas gebruik het. Die geruite effek verander dus in ’n meer organiese mosaïekpatroon.
50 Syserpe: Jellieboontjies (vir Clara)
Toe ons hierdie serp gemaak het, het my wonderlike leerling, Clara Jansen, opgemerk dat dit haar aan jellieboontjies laat dink. Ek dra dus hierdie projek aan Clara op en vernoem dit, ter ere van haar bydra tot hierdie boek, na haar.
50 Syserpe: Karibiese koelte
Hierdie frommelpatroon kan radikaal verander word deur drie kleure in plaas van net een te gebruik. Vir dié projek het ek op getekstureerde damassy gewerk om diepte aan die voltooide item te verleen. Blink versierings pas pragtig by die patroon op die glansende sy. Plak of stik ’n paar blink, blou blinkertjies daarop en verander hierdie serp in ’n swierige kledingstuk wat jy na enige funksie toe kan dra.